Document ID: /roh_data/filtered/fineweb-2-filterrobots_roh.jsonl.gz/49061

Tuot chi less imprender rumantsch
Cura cha’l lockdown es gnü proclamà avant bod ün on, han blers stuvü müdar il möd da pensar. Uschè eir la Lia Rumantscha cun seis cuors da rumantsch. Daspö il mais marz 2020 vegnan quels sports in fuorma digitala ed il nomer da cuors e da partecipants s’ha augmantà.
Pel mumaint nu sun cuors da rumantsch in classa pussibels. Il trend actual sun cuors da rumantsch digitals (fotografia archiv: Posta Ladina).
Uschè svelt po quai ir. Dürant il 2019 ha la Lia Rumantscha manà tras be trais cuors online. Quists trais cuors d’eiran cuors privats ed han fuormà ün proget da pilot. La sporta digitala nu d’eira da quel ...